લાઇટ-ઇમિટિંગ ડાયોડ્સ એટલે કે એલઈડી લાઇટ્સ ફક્ત દિવાળીના તોરણમાં જ નહીં પણ ઘરના રોજબરોજના વપરાશમાં પણ લઈ શકાય છે. જે પીળા બલ્બની સરખામણીમાં ખૂબ સારી સાબિત થશે. એલઈડીની આજે એનર્જી બચાવવામાં સૌથી શ્રેષ્ઠ માનવામાં આવે છે તેમ જ ઇકો-ફ્રેન્ડ્લી પણ ગણવામાં આવે છે અને માટે જ આજે એલઈડી લાઇટ્સનો વપરાશ સૌથી વધુ થઈ રહ્યો છે. લોકો આજે પર્યાવરણ વિશે વધુ ને વધુ સભાન બની રહ્યા છે. એલઈડીથી ગરમી નથી થતી તેમ જ આ લાઇટ્સ લાંબો સમય સુધી ચાલે છે. એલઈડીથી હવામાં કાર્બન ડાયોક્સાઇડ પણ ઓછું ભળે છે અને માટે જ એલઈડી ઠંડક આપવાની સાથે એનર્જી સેવિંગનું કામ પણ કરે છે.